open-index/open-wikipedia-markdown huggingface dataset:
1788 בארצות הברית

**[[1788]] ב[[ארצות הברית]]** הייתה השנה בה חגגה ארצות הברית 12 שנה מיום היווסדה.

## הנהגה
* נשיא הקונגרס הקונטיננטלי השני: סיירוס גריפין מ-22 בינואר עד 15 בנובמבר

## אירועים בולטים

* 2 בינואר – ג'ורג'יה מאשררת את חוקת ארצות הברית ובכך הופכת למדינה ה-4 בארצות הברית 
* 9 בינואר – קונטיקט  מאשררת את חוקת ארצות הברית ובכך הופכת למדינה ה-5 בארצות הברית 
* 7 בפברואר – מסצ'וסטס  מאשררת את חוקת ארצות הברית ובכך הופכת למדינה ה-6 בארצות הברית 
* 21 במרץ – העיר ניו אורלינס שבלואיזיאנה, נשרפת כמעט לגמרי בשריפת ענק. 856 מבנים נשרפו כליל בשריפה מתוך 1100 הבתים בעיר.
* 28 באפריל – מרילנד מאשררת את חוקת ארצות הברית ובכך הופכת למדינה ה-7 בארצות הברית 
* 23 במאי – קרוליינה הדרומית מאשררת את חוקת ארצות הברית ובכך הופכת למדינה ה-8 בארצות הברית 
* 21 ביוני – ניו המפשייר מאשררת את חוקת ארצות הברית ובכך הופכת למדינה ה-9 בארצות הברית 
* 25 ביוני – וירג'יניה מאשררת את חוקת ארצות הברית ובכך הופכת למדינה ה-10 בארצות הברית 
* 26 ביולי – ניו יורק מאשררת את חוקת ארצות הברית ובכך הופכת למדינה ה-11 בארצות הברית

## נולדו

* 21 בספטמבר – מרגרט טיילור, הגברת הראשונה של ארצות הברית בין השנים 1849–1850 (נפטרה ב-1852)
* מאי – סקאג'וויה, אישה משבט למהי שושון שסייעה למשלחת לואיס וקלארק (נפטרה ב-1812)

## נפטרו

## קישורים חיצוניים

*
מרטין קוב

**מרטין קוב** (באנגלית: **Martin Kove**; נולד ב-6 במרץ 1946) הוא שחקן קולנוע יהודי-אמריקאי.

שיחק בסרטים קראטה קיד, קראטה קיד 2, קראטה קיד 3, רמבו: משחק הדמים 2 ובסדרות קגני ולייסי וקוברה קאי.

## ביוגרפיה
קוב נולד וגדל במשפחה יהודית בברוקלין. 
התגלה לראשונה בתחילת שנות ה-70 בסרט האימה "הבית האחרון משמאל" הראשון בקריירה של וס קרייבן ובסרט המרוצים האכזרי בהפקתו של רוג'ר קורמן "לוחמי הדרכים" בדמותו של המתחרה נירון הגיבור.

פרץ לתודעה העולמית בדרמה של ג'ון ג. אבילדסן  "קראטה קיד" בתור ג'ון קריס המאסטר לקראטה של הנער ג'וני לורנס, קריס איש הכוחות האמריקאים המיוחדים לשעבר במלחמת וייטנאם מתגלה בסרט ההמשך כגזען עם טינה כלפי אסייתים.
בנוסף שיחק בסרט השני בסדרת סרטי הפעולה "רמבו" ע"פ תסריטו של ג'יימס קמרון את אריקסון טייס מסוק ההצלה השנוא על ג'ון רמבו (סילבסטר סטאלון).
קוב מוכר לציבור האמריקאי גם בזכות תפקידו בשבע עונות הדרמה המשטרתית המצליחה "קגני ולייסי" בתור הבלש משטרת ניו יורק ויקטור אייבסקי.

לקוב זוג תאומים מגרושתו ויויאן קוב.

## פילמוגרפיה
* רוצחים קטנים (1971)
* הבית האחרון משמאל (1972)
* אישה מורדת (1972)
* פראים (1972)
* שוטרים ושודדים (1973)
* המסיבה הפרועה (1975)
* הקו הלבן (1975)
* לוחמי הדרכים (1975)
* הבפאלו הלבן (1975)
* קראטה קיד (1984) 
* רמבו: משחק הדמים 2 (1985)
* קראטה קיד 2 (1986)
* לגנוב צדק (1987)
* קראטה קיד 3 (1989)
* יותר מדי שמש (1991)
* להילחם עד המוות (1992)
*ואייט ארפ (1994)
* כבשה שחורה (1996)
* קרוקודיל 2: ביצת המוות (2002)
* אנשי האמצע (2009)
* היו זמנים בהוליווד (2019)
* *Day 13* (2020)
* *Queen of the Ring (2025)*

### טלוויזיה
* אבחנה: רצח (1998–1999)
* *Assault on Death Mountain* (1999) - סרט טלוויזיה של TNT
* תעלומה של אמהות הוליוודיות (2004) - סרט טלוויזיה
*זאבי מלחמה (2009) - סרט טלוויזיה
* קוברה קאי (2018–הווה)

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקני קולנוע וטלוויזיה יהודים אמריקאים
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1946
1787 בארצות הברית

**[[1787]] ב[[ארצות הברית]]** הייתה השנה בה חגגה ארצות הברית 11 שנה מיום היווסדה.

## הנהגה
* נשיא הקונגרס הקונטיננטלי השני: ארתור סנט קלייר מ-2 בפברואר עד 4 בנובמבר

## אירועים בולטים

[שמאל|ממוזער|250px|17 בספטמבר: [חוקת ארצות הברית מוכרזת בפילדלפיה]]
* 2 בפברואר – ארתור סנט קלייר נבחר לתפקיד נשיא הקונגרס הקונטיננטלי.
* 2 בפברואר – דיכוי מוחלט של מרד שייז.
* 14 במאי – בעיר פילדלפיה אשר בפנסילבניה מתאספים מספר נציגים כדי לנסח את חוקת ארצות הברית 
* 22 באוגוסט – בנהר הדלאוור התקיים המבחן המוצלח הראשון של ספינת הקיטור של ג'ון פיץ'
* 17 בספטמבר – חוקת ארצות הברית מוכרזת בפילדלפיה
* 7 בדצמבר – דלאוור מאשררת את חוקת ארצות הברית ובכך הופכת למדינה הראשונה בארצות הברית
* 12 בדצמבר – פנסילבניה מאשררת את חוקת ארצות הברית ובכך הופכת למדינה השנייה בארצות הברית
* 18 בדצמבר – ניו ג'רזי מאשררת את חוקת ארצות הברית ובכך הופכת למדינה ה-3 בארצות הברית 

## נולדו

* 23 בפברואר – אמה וילארד, מחנכת ופעילת זכויות נשים (נפטרה ב-1870)
* 28 במרץ – תאודור פרלינגהויסן, התובע הכללי של מדינת ניו ג'רזי ולאחר מכן סנטור (נפטר ב-1862)
* 27 ביוני – תומאס סיי, אנטומולוג, קונכולוג והרפטולוג (נפטר ב-1834)
* 20 באוגוסט – ג'ון מילטון נילס, המנהל הכללי של דואר ארצות הברית ה-12 וסנאטור (נפטר ב-1856)
* 10 בנובמבר – ג'ון קריטנדן, התובע הכללי של ארצות הברית, חבר בית הנבחרים והסנאט של ארצות הברית ומושל קנטקי (נפטר ב-1863)

## נפטרו

## קישורים חיצוניים

*
1786 בארצות הברית

**[[1786]] ב[[ארצות הברית]]** הייתה השנה בה חגגה ארצות הברית 10 שנים מיום היווסדה.

## הנהגה
* נשיא הקונגרס הקונטיננטלי השני: ג'ון הנקוק עד 5 ביוני, נתנאל גורהאם החל מ-6 ביוני עד 3 בנובמבר

## אירועים בולטים
* 3 בינואר – אמנת הופוול נחתמה בין ממשלת ארצות הברית ונציגי שבט האינדיאנים צ'וקטאו (Choctaw).
* 10 בינואר – אמנת הופוול נחתמה בין נציגי ממשלת ארצות הברית ונציגי שבט האינדיאנים צ'יקאסו (Chickasaw).
* 6 ביוני – נתנאל גורהאם נבחר לתפקיד נשיא הקונגרס הקונטיננטלי.
* 25 ביוני – גבריאל פריבילוו מגלה את האי ג'ורג' של איי פריבילוף בים ברינג.
* אוגוסט – בשפרדסטאון שבווירג'יניה מהנדס המכונות האמריקני הנודע ג'יימס רמזי עורך את נסיעת המבחן הראשונה לסירת הקיטור שבנה.
* 29 באוגוסט – ינואר 1787 - מרד שייז: פורץ מרד איכרים אלים בספרינגפילד שבמסצ'וסטס, בהנהגתו של דניאל שי. האיכרים מחו על הנטל שהוטל עליהם בעקבות מלחמת העצמאות האמריקאית, נטל שנבע מאובדן הכנסות בזמן הלחימה והכספים אותם הם השקיעו בלחימה נגד אנגליה.
* 7 בנובמבר – נוסד הארגון המוזיקלי הוותיק ביותר בארצות הברית (האגודה המוזיקלית סטאוטון).

## נולדו
* 7 בינואר – ג'ון קאטרון, שופט בית המשפט העליון של ארצות הברית (נפטר ב-1865)
* 24 בינואר – וולטר פורוורד, מזכיר האוצר של ארצות הברית ה-15 (נפטר ב-1852)
* 24 בפברואר – מרטין וו בייטס, סנאטור מדלוור בשנים 1857 - 1859. (נפטר ב-1869)
* 6 באפריל – רוברט חנה, סנאטור מאינדיאנה בשנים 1831–1832. (נפטר ב-1852)
* 7 באפריל – ויליאם רופוס קינג, סגן נשיא ה-13 של ארצות הברית (נפטר ב-1853)
* 28 במאי – לואיס מקליין, סנאטור מדלוור בשנים 1827–1829. (נפטר ב-1857)
* 13 ביוני – וינפילד סקוט, הגנרל המפקד של צבא ארצות הברית (נפטר ב-1866)
* 14 באוגוסט – ג'ון טיפטון, סנאטורממאינדיאנה בשנים 1832–1839. (נפטר ב-1839)
* 17 באוגוסט – דייווי קרוקט, גיבור עם אמריקני מהמאה ה־19 (נפטר ב-1836)
* 22 בספטמבר – ויליאם קלי, סנאטור מאלבמה בשנים 1822 עד 1825. (נפטר ב-1834)
* 12 בדצמבר – ויליאם מרסי, פוליטיקאי אמריקני (נפטר ב-1857)
* 15 בדצמבר – אדוארד קולס, מושל אילינוי השני (נפטר ב-1868)

## נפטרו

[שמאל|ממוזער|150px|[נתנאל גרין]]
* 19 ביוני – נתנאל גרין, גנרל בכיר בצבא הקונטיננטלי במהלך מלחמת העצמאות של ארצות הברית (נולד ב-1742)

## קישורים חיצוניים

*
1785 בארצות הברית

**[[1785]] ב[[ארצות הברית]]** הייתה השנה בה חגגה ארצות הברית 9 שנים מיום היווסדה.

## הנהגה
* נשיא הקונגרס הקונטיננטלי השני: ריצ'רד הנרי לי עד 4 בנובמבר, ג'ון הנקוק החל מ-23 בנובמבר

## אירועים בולטים

[שמאל|ממוזער|200px|6 ביולי: ה[דולר אמריקני|דולר האמריקני נבחר פה אחד כמטבע היחיד הרשמי של ארצות הברית.]]
* 21 בינואר – בביוור שבפנסילבניה ממשלת ארצות הברית ונציגי השבטים האינדיאנים בצ'יפאווה, דלאוור, אוטווה וויאנדוט חתמו על אמנת מצודת מקינטוש (Treaty of Fort McIntosh), בו ויתרו נציגי האינדיאנים באופן רשמי על בעלות לקרקעות באזור בו נמצאת כיום מדינת אוהיו.
* 27 בינואר – נוסדה אוניברסיטת ג'ורג'יה.
* 10 במרץ – תומאס ג'פרסון מונה לתפקיד שגריר ארצות הברית בצרפת, והחליף בכך את בנג'מין פרנקלין. ג'פרסון שהה בצרפת במשך ארבע השנים הבאות, כולל בעת פרוץ המהפכה הצרפתית.
* 6 ביולי – הדולר האמריקני נבחר פה אחד על ידי הקונגרס של הקונפדרציה בתור מטבע היחיד הרשמי של ארצות הברית. זו הפעם הראשונה שאומה מאמצת שיטת מטבע עשרונית
* 23 בנובמבר – ג'ון הנקוק נבחר לתפקיד נשיא הקונגרס הקונטיננטלי.

## נולדו

* 1 בינואר – גבריאל מור, מושל אלבמה החמישי (נפטר ב-1844)
* 11 במרץ – ג'ון מקלין, פוליטיקאי ומשפטן (נפטר ב-1861)
* 26 באפריל – ג'ון ג'יימס אודובון, צפר ומאייר ממוצא צרפתי (נפטר ב-1851)
* 26 בספטמבר – צ'ארלס בירד קינג, צייר שנודע בתיאוריו של מנהיגים ואנשי שבטים אינדיאנים (נפטר ב-1862)

## נפטרו

* 6 בינואר – חיים סולומון, יהודי ממוצא ספרדי שהיה המממן העיקרי של הצבא הקונטיננטלי בעת מלחמת העצמאות של ארצות הברית (נולד ב-1740)
* 25 בינואר – ויליאם ויפל, מחותמי הכרזת העצמאות האמריקנית (נולד ב-1730)
* 17 באוגוסט – ג'ונתן טרומבול, מושל קונטיקט בתקופת המהפכה האמריקאית ואחריה (נולד ב-1710)

## קישורים חיצוניים

*
1783 בארצות הברית

**[[1783]] ב[[ארצות הברית]]** הייתה השנה בה חגגה ארצות הברית 7 שנים מיום היווסדה.

## הנהגה
* נשיא הקונגרס הקונטיננטלי השני: אליאס באודינוט עד 3 בנובמבר, תומאס מיפלין החל מ-3 בנובמבר

## אירועים בולטים

* 3 בפברואר – ספרד מכירה בעצמאות ארצות הברית
* 4 בפברואר – בריטניה הכריזה רשמית על הפסקת מעשי האיבה נגד מושבותיה לשעבר אשר הן כעת ארצות הברית של אמריקה.
* 5 בפברואר – שוודיה מכירה בעצמאות ארצות הברית
* 30 במאי – העיתון היומי הראשון בארצות הברית יצא לאור בפילדלפיה (The Pennsylvania Evening Post).
* 1 ביוני – החיילים הבריטים האחרונים עוזבים את ניו יורק.
* 3 בספטמבר – מלחמת העצמאות של ארצות הברית מסתיימת: נחתם חוזה פריז בין בריטניה לארצות הברית.
* 9 בספטמבר – מכללת דיקינסון (Dickinson College) הופכת למכללה הראשונה שנוסדה בארצות הברית.
* 19 באוקטובר – ממלכת בריטניה הגדולה מכירה בעצמאותה של ארצות הברית.
* 23 באוקטובר – בווירג'יניה הוחלט להעניק אמנציפציה לעבדים שלחמו למען העצמאות של ארצות הברית במהלך מלחמת העצמאות של ארצות הברית.
* 2 בנובמבר – ג'ורג' וושינגטון נושא את נאום הפרידה שלו מהצבא.
* 3 בנובמבר – תומאס מיפלין נבחר לתפקיד נשיא הקונגרס הקונטיננטלי.
* 23 בנובמבר – אנאפוליס שבמרילנד הפכה לבירת ארצות הברית באופן זמני עד ליוני 1784.
* 23 בדצמבר – ג'ורג' וושינגטון פורש מתפקידו כמפקד הראשי של הצבא האמריקני.
* 31 בדצמבר – נכנס לתוקף איסור גורף על ייבוא של עבדים מאפריקה למדינות ארצות הברית.


File:Treaty of Paris 1783 - last page (hi-res).jpg|3 בספטמבר: נחתם חוזה פריז בין בריטניה לארצות הברית אשר שם קץ למלחמת העצמאות של ארצות הברית
File:General George Washington Resigning his Commission.jpg|23 בדצמבר: ג'ורג' וושינגטון פורש מתפקידו כמפקד העליון של הצבא האמריקני


## נולדו

* 3 באפריל – וושינגטון אירווינג, סופר (נפטר ב-1859)
* 25 במאי – פיליפ ברבור, פוליטיקאי ומשפטן שכיהן כיושב ראש בית הנבחרים וכשופט בית המשפט העליון של ארצות הברית (נפטר ב-1841)

## נפטרו

## קישורים חיצוניים

*
1782 בארצות הברית

**[[1782]] ב[[ארצות הברית]]** הייתה השנה בה חגגה ארצות הברית 6 שנים מיום היווסדה.

## הנהגה
* נשיא הקונגרס הקונטיננטלי השני: ג'ון האנסון עד 4 בנובמבר, אליאס באודינוט החל מ-4 בנובמבר

## אירועים בולטים

[שמאל|ממוזער|120px|12 ביוני: [עיטם לבן-ראש נבחר כסמל הלאומי של ארצות הברית]].
* 1 בינואר – נפתח הבנק המסחרי הראשון בארצות הברית (Bank of North America).
* 17 בינואר – מלחמת העצמאות של ארצות הברית: קרב קאופנס הוא הקרב בין דניאל מורגן לבין כח הצבא הבריטי.
* 8 במרץ – טבח גנאדנהוטן (Gnadenhutten massacre) מתרחש אשר במהלכו כ-95 אזרחים אינדיאנים לא חמושים, בהם 60 נשים וילדים, נטבחו וקורקפו ביישוב גנאדנהוטן שבאוהיו על ידי 160 אנשי מיליציה מפנסילבניה כנקמה על פשיטות שביצעו קבוצה אחרת שלש לוחמים אינדיאנים.
* 19 באפריל – הולנד מכירה בארצות הברית.
* 25 במאי – 12 ביוני - מלחמת העצמאות של ארצות הברית: משלחת קרופורד. 
* 12 ביוני – עיטם לבן-הראש נבחר כסמל הלאומי של ארצות הברית.
* 20 ביוני – הקונגרס האמריקאי אימץ את העיצוב הנוכחי של החותם הגדול של ארצות הברית
* 1 ביולי – הפריבטיר האמריקאי תוקף את לוננבורג (נובה סקוטיה)
* 8 באוגוסט – מלחמת העצמאות של ארצות הברית: קרב פיקווה.
* 15-17 באוגוסט - מלחמת העצמאות של ארצות הברית: מצור על תחנת בראיין.
* 19 באוגוסט – מלחמת העצמאות של ארצות הברית: קרב ליקס הכחול.
* 26 באוגוסט – מלחמת העצמאות של ארצות הברית: קרב על נהר קומבצ'י.
* 4 בנובמבר – אליאס באודינוט נבחר לתפקיד נשיא הקונגרס הקונטיננטלי.
* 30 בנובמבר – ארצות הברית ובריטניה חותמות על הסכם שלום בפריז בו בריטניה הכירה בעצמאות של ארצות הברית; המהפכה האמריקנית מסתיימת.

## נולדו

* 18 בינואר – דניאל ובסטר, מדינאי ונואם אמריקאי בולט (נפטר ב-1852)
* 15 בפברואר – ויליאם מילר, כומר בפטיסטי (נפטר ב-1849)
* 18 במרץ – ג'ון קלהון, סנאטור, שר המלחמה, מזכיר המדינה וסגן נשיא ארצות הברית, תומך העבדות (נפטר ב-1850)
* 9 באוקטובר – לואיס קאס, מדינאי אמריקני בכיר (נפטר ב-1866) 
* 4 בנובמבר – ג'ון בראנץ', מזכיר הצי של ארצות הברית השמיני (נפטר ב-1863)
* 12 בנובמבר – ויליאם הנדריקס, מושל אינדיאנה השלישי (נפטר ב-1850)
* 5 בדצמבר – מרטין ואן ביורן, נשיאה השמיני של ארצות הברית, והנשיא הראשון שנולד לאחר הצהרת העצמאות האמריקאית (נפטר ב-1862)

## נפטרו

* 6 בספטמבר – מרתה ויילס סקלטון ג'פרסון, רעייתו של תומאס ג'פרסון (נולדה ב-1748)
* 2 באוקטובר – צ'ארלס לי, מייג'ור גנרל בצבא הקונטיננטלי (נולד ב-1731)

## קישורים חיצוניים

*
1781 בארצות הברית

**[[1781]] ב[[ארצות הברית]]** הייתה השנה בה חגגה ארצות הברית 5 שנים מיום היווסדה.

## הנהגה
* נשיא הקונגרס הקונטיננטלי השני: סמואל הנטינגטון עד 10 ביולי, תומאס מק'גין עד 5 בנובמבר, ג'ון האנסון החל מ-5 בנובמבר

## אירועים בולטים
* 1 בינואר – 1,500 חיילים מהגדוד הפנסילבני השישי בפיקודו של אנתוני ויין מורדים בצבא הקונטיננטלי במחנה החורף מוריסטאון, ניו ג'רזי כחלק ממרד פנסילבניה שהתרחש באותה שנה 
* 5 בינואר – מלחמת העצמאות של ארצות הברית: כוחות של הצי המלכותי הבריטי בפיקודו של בנדיקט ארנולד שורפים את העיר ריצ'מונד שבמדינת וירג'יניה 
* 17 בינואר – מלחמת העצמאות של ארצות הברית: קרב קאופנס - קרב אשר התחולל בין כוחות הצבא הקונטיננטלי בפיקודו של דניאל מורגן לבין כוחות הצבא הבריטי בפיקודו של בנסטר טרלטון. הניצחון האמריקאי שהושג בקרב זה היווה את נקודת התפנית לכיבושה של קרוליינה הדרומית מידי האימפריה הבריטית.
* 2 בפברואר – מדינת מרילנד היא המדינה ה-13 והאחרונה שאושר בה תקנון הקונפדרציה. 
* 1 במרץ – עם אישורו במרילנד, נכנס לתוקף תקנון הקונפדרציה, המסמך המאחד את מדינות ארצות הברית 
* 15 במרץ – מלחמת העצמאות של ארצות הברית: הקרב על בית המשפט של גילפורד -  בגרינסבורו שבצפון קרוליינה, כוח של 1,900 חיילים בריטים בפיקודו של הגנרל לורד צ'ארלס קורנווליס מנצח כוח אמריקאי של 4,000 חיילים תחת פיקודו של הגנרל נתנאל גרין.
* 25 באפריל – מלחמת העצמאות של ארצות הברית: הקרב על גבעת הובקירק - הקרב הסתיים בניצחון של כוחות הצבא הבריטי תחת פיקודו של הגנרל הלורד פרנסיס רודון על כוחותיו של הגנרל האמריקני נתנאל גרין.
* 10 ביולי – תומאס מק'גין נבחר לתפקיד נשיא הקונגרס הקונטיננטלי.
* 29 ביולי – מלחמת העצמאות של ארצות הברית - ההיתקלות בבית בפרסה: כוח הטורים תחת דוד פנינג תוקף את הכוח הקטן של פיליפ אלסטון של הוויגים בביתו של אלסטון במחוז קמברלנד, צפון קרולינה.
* 4 בספטמבר – לוס אנג'לס שבקליפורניה מיוסדת על ידי קבוצה של 44 מתיישבים ספרדים. שמה הרשמי של העיירה החדשה הוא "אל פואבלו דה נואסטרה סניורה לה ריינה דה לוס אנחלס דה פורקיונקולה" (העיר של גבירתנו, מלכת המלאכים מפורקיונקולה).
* 6 בספטמבר – מלחמת העצמאות של ארצות הברית: הקרב על רמות גרוטון
* 8 בספטמבר – מלחמת העצמאות של ארצות הברית: הקרב על יוטאו ספרינגס
* 28 בספטמבר – 19 באוקטובר - מלחמת העצמאות של ארצות הברית - קרב יורקטאון:  הקרב הגדול האחרון של מלחמת העצמאות האמריקנית. נערך בעיר יורקטאון שבמדינת וירג'יניה. הקרב הסתיים בניצחון של כוח אמריקני-צרפתי משולב, בפיקודם של הגנרל האמריקני ג'ורג' וושינגטון והרוזן דה רושאמבו, על כוח בריטי בפיקודו של הגנרל צ'ארלס קורנווליס. כניעת הצבא הבריטי הובילה לסיומה של מלחמת העצמאות האמריקנית.
* 5 בנובמבר – ג'ון האנסון נבחר לתפקיד נשיא הקונגרס הקונטיננטלי.


File:Battle of Guiliford Courthouse 15 March 1781.jpg|15 במרץ: הקרב על בית המשפט של גילפורד
File:Surrender of Lord Cornwallis.jpg|19 באוקטובר: הכוחות הבריטים נכנעים לכוחות האמריקנים בסיומו של קרב יורקטאון


## נולדו
* 26 בפברואר – אברהם ויליאמס, מושל מיזורי (נפטר ב-1839)
* 23 באוגוסט – ג'ון מקפרסון ברין, פוליטיקאי וסנאטור מטעם ג'ורג'יה (נפטר ב-1856) 
* 2 באוקטובר – ויליאם ואייט ביב, מושל אלבמה הראשון (נפטר ב-1820)
* 25 בנובמבר – ג'ון מילר, פוליטיקאי אמריקאי, כיהן כחבר בבית הנבחרים של ארצות הברית וכמושל מיזורי (נפטר ב-1846)

## נפטרו

## קישורים חיצוניים

*
1784 בארצות הברית

**[[1784]] ב[[ארצות הברית]]** הייתה השנה בה חגגה ארצות הברית 8 שנים מיום היווסדה.

## הנהגה
* נשיא הקונגרס הקונטיננטלי השני: תומאס מיפלין עד 3 ביוני, ריצ'רד הנרי לי החל מ-30 בנובמבר

## אירועים בולטים
שמאל|ממוזער|150px|14 בינואר: הכרזת הקונגרס בדבר אשרור אמנת פריז
* 14 בינואר – הקונגרס של ארצות הברית מאשרר בפעם הראשונה את הסכם השלום בין ארצות הברית לממלכת בריטניה הגדולה.
* אפריל – בעת שכיהן כשגריר ארצות הברית בצרפת, בנג'מין פרנקלין מעלה לראשונה את הרעיון של מעבר לשעון קיץ כדרך לחסכון במשאבים, כאשר פרסם בכתב העת הצרפתי "Journal de Paris" את המאמר "An Economical Project for Diminishing the Cost of Light" בו הציע לחסוך בנרות בדרך של קימה מוקדמת עם הזריחה. פרנקלין חישב בחיבורו ומצא כי אם כל 100,000 תושבי פריז ינהגו לפי הצעתו, יחסכו 64,050,000 אונקיות של שעוות נרות, וסכום של 96,075,000 לירות.
* 3 ביוני – הקונגרס הקונטיננטלי מקים את צבא ארצות הברית
* 22 בספטמבר – רוסיה מקימה מושבה בקודיאק, אלסקה.
* 26 בנובמבר – הכנסייה הקתולית של ארצות הברית הוקמה.
* 30 בנובמבר – ריצ'רד הנרי לי נבחר לתפקיד נשיא הקונגרס הקונטיננטלי.

## נולדו
* 5 בפברואר – ויליאם ברי, המנהל הכללי של דואר ארצות הברית העשירי (נפטר ב-1835)
* 27 במרץ – ג'ונתן ג'נינגס, מושל אינדיאנה הראשון (נפטר ב-1834)
* 24 בנובמבר – זאכרי טיילור, נשיאה ה־12 של ארצות הברית (נפטר ב-1850)

## נפטרו
* 26 ביוני – קיסר רודני, עורך דין והנשיא של מושבת דלאוור (נולד ב-1728)
* 5 בדצמבר – פיליס ויטלי, משוררת אפרו-אמריקאית ילידת סנגל, ששוחררה מעבדות (נולדה ב-1753)

## קישורים חיצוניים

## הערות שוליים

*
1778 בארצות הברית

**[[1778]] ב[[ארצות הברית]]** הייתה השנה בה חגגה ארצות הברית שנתיים מיום היווסדה.

## הנהגה
* נשיא הקונגרס הקונטיננטלי השני: הנרי לורנס עד 9 בדצמבר, ג'ון ג'יי

## אירועים בולטים
* 5 בפברואר – דרום קרוליינה הופכת למדינה הראשונה שאישרה את תקנון הקונפדרציה.
* 6 בפברואר – מלחמת העצמאות של ארצות הברית: ארצות הברית זוכה להכרה רשמית מצרפת כאשר שתי המדינות חתמו על הסכמי הדדיות בפריז.
* 10 במרץ – ג'ורג' וושינגטון מאשר את השחרור בקלונו של הלוטננט. 
* 18 במרץ – מלחמת העצמאות של ארצות הברית - הקרב על גשר קווינטון
* 1 באפריל – אוליבר פולוק, איש עסקים מניו אורלינס, יוצר את סימן הדולר "$".
* 18 במרץ – מלחמת העצמאות של ארצות הברית - הקרב הימי על הערוץ הצפוני
* 1 במאי – מלחמת העצמאות של ארצות הברית - הקרב על קרוקד בילט
* 20 במאי – מלחמת העצמאות של ארצות הברית: הקרב על בארן היל: הכוחות הבריטים מביסים את הכוחות האמריקנים בפיקודו של המרקיז דה לה פאייט ביישוב בארן היל שבפנסילבניה.
* 24 ביוני – ליקוי חמה מלא מתרחש על פני חלקים של ארצות הברית מטקסס עד לווירג'יניה.
* 28 ביוני – מלחמת העצמאות של ארצות הברית - הקרב על מונמאות': קרב בין הכוחות האמריקנים בפיקודו של הגנרל ג'ורג' וושינגטון לכוחות הבריטים בפיקודו של הגנרל סר הנרי קלינטון אשר מסתיים ללא הכרעה.
* 3 ביולי – מלחמת העצמאות של ארצות הברית: מתרחש הטבח בוויומינג שבפנסילבניה אשר במהלכו הכוחות הבריטים רצחו 360 מתיישבים אמריקנים, בהם נשים וילדים.
* 4 ביולי – מלחמת העצמאות של ארצות הברית: ג'ורג' רוג'רס קלארק לוקח קאסקאסיה.
* 29 באוגוסט – מלחמת העצמאות של ארצות הברית - הקרב על רוד איילנד: הצבא הקונטיננטלי מנסה ללא הצלחה לכבוש את האי אקווידנק (Aquidneck Island) מידי הבריטים.
* 29 באוגוסט – מלחמת העצמאות של ארצות הברית - טבח ביילור: כוח בריטי בהיקף של 650 חיילים מבצע מתקפת פתע נגד שלושה גדודים של הצבא הקונטיננטלי בפיקודו של קולונל ג'ורג' ביילור באזור נהר וייל שבניו ג'רזי. לפחות 69 חיילים אמריקנים נהרגו, נפצעו או נלקחו בשבי.
* 11 בנובמבר – מלחמת העצמאות של ארצות הברית - הטבח בצ'רי וואלי: כוחות בריטים ואינדיאנים מתקיפים את היישוב צ'רי וואלי שבמזרח ניו יורק במהלך שעות הבוקר. במהלך האירוע נהרגו 10 חיילים אמריקנים ו-30 אזרחים אמריקנים.
* 26 בנובמבר – באיי הוואי, סרן ג'יימס קוק הופך להיות האירופי הראשונה שנוחת במאווי.
* 29 בדצמבר – מלחמת העצמאות של ארצות הברית - הכיבוש של סוואנה


File:BattleofMonmouth.jpg|28 ביוני: קרב מונמאות'
File:ChappelWyomingMassacre.jpg|3 ביולי: הטבח של וויומינג
File:Incident in cherry valley.jpg|11 בנובמבר: הטבח בצ'רי וואלי


## נולדו
* 6 בינואר – תומאס לינקולן, חקלאי ואביו של נשיא ארצות הברית אברהם לינקולן (נפטר ב-1851) 
* 22 בפברואר – רמברנדט פיל, אמן אמריקאי (נפטר ב-1860)

## נפטרו
* 12 ביוני – פיליפ ליווינגסטון, סוחר ומדינאי מניו יורק (נולד ב-1761) 

## קישורים חיצוניים

*
קטגוריה:1778 לפי מדינות
1779 בארצות הברית

**[[1779]] ב[[ארצות הברית]]** הייתה השנה בה חגגה ארצות הברית 3 שנים מיום היווסדה.

## הנהגה
* נשיא הקונגרס הקונטיננטלי השני: ג'ון ג'יי עד 28 בספטמבר, סמואל הנטינגטון החל מ-28 בספטמבר

## אירועים בולטים

* 3 בפברואר – מלחמת העצמאות של ארצות הברית - הקרב על בופור: קרב אשר התקיים בין כוחות הצבא הקונטיננטלי לכוחות הבריטים ליד היישוב בופור שבדרום קרוליינה. הקרב הסתיים בניצחון של כוחות הצבא הקונטיננטלי.
* 14 בפברואר – מלחמת העצמאות של ארצות הברית - הקרב על ערוץ קטל
* 23-25 בפברואר - מלחמת העצמאות של ארצות הברית - הקרב על וינסנס: כוח קטן של אנשי מיליציה אמריקנים מווירג'יניה בהנהגתו של ג'ורג' רוג'רס קלארק מצליח להשתלט על מספר מוצבים בריטים ביישוב וינסנס שבאינדיאנה.
* 3 במרץ – מלחמת העצמאות של ארצות הברית - הקרב על ערוץ ברייר
* 20 ביוני – מלחמת העצמאות של ארצות הברית - הקרב על סטונו פרי
* 16 ביולי – מלחמת העצמאות של ארצות הברית - הקרב על סטוני פויינט: כוחות אמריקנים בפיקודו של הגנרל אנתוני ווין כבשו את סטוני פויינט שבניו יורק. מעל 600 חיילים בריטים נהרגו או נפלו בשבי בקרב.
* 19 באוגוסט – מלחמת העצמאות של ארצות הברית - קרב פאולוס הוק: הכוחות האמריקנים בפיקודו של הגנרל הנרי לי השלישי מביסים את הכוחות הבריטים בפאולוס הוק שבניו ג'רזי.
* 29 באוגוסט – מלחמת העצמאות של ארצות הברית - הקרב על ניוטאון
* 10 בספטמבר – מלחמת העצמאות של ארצות הברית - הקרב על אגם פונטצ'ארטראין
* 16 בספטמבר – 18 באוקטובר - מלחמת העצמאות של ארצות הברית: המצור על סוואנה: במהלך קרב זה הכוחות האמריקנים ניסו לכבוש מחדש את סוואנה שבג'ורג'יה אשר הייתה תחת כיבוש בריטי במשך קרוב לשנה. המתקפה נכשלה והכוחות הבריטים המשיכו לשלוט ביישוב סוואנה עד לסוף המלחמה.
* 23 בספטמבר – מלחמת העצמאות של ארצות הברית - הקרב על פלאבורו הד
* 28 בספטמבר – סמואל הנטינגטון נבחר לתפקיד נשיא הקונגרס הקונטיננטלי.
* 25 בדצמבר – פורט נאשבורו, לימים נאשוויל, טנסי, נוסדה על ידי החוקרים האמריקנים ג'יימס רוברטסון וג'ון דונלסון.


File:Fall of Fort Sackville.jpg|23-25 בפברואר: הקרב על וינסנס: הכוחות הבריטים נכנעים לכוחות האמריקנים
File:Battle of Stony Point.jpg|16 ביולי: הקרב על סטוני פויינט
File:Siege of Savannah - A.I. Keller.jpg|16 בספטמבר-18 באוקטובר: המצור על סוואנה: איור המתאר את המתקפה האמריקנית בסוואנה
File:Serapis 9790.jpg|23 בספטמבר: הקרב על פלאבורו הד


## נולדו

* 1 באוגוסט – פרנסיס סקוט קי, עורך דין ומשורר חובב אמריקני שכתב שיר שחלק ממנו הפך להמנונה של ארצות הברית (נפטר ב-1843)
* 18 בספטמבר – ג'וזף סטורי, שופט בית המשפט העליון של ארצות הברית (נפטר ב-1845)

## נפטרו

* 14 בפברואר – ג'יימס קוק, מגלה ארצות בריטי שגילה את איי הוואי
* 3 במאי – ג'ון וינתרופ, אסטרונום אמריקני (נולד ב-1714)

## קישורים חיצוניים

*
קטגוריה:1779 לפי מדינות
הגנרל המפקד של צבא ארצות הברית

**הגנרל המפקד של צבא ארצות הברית** (באנגלית: **Commanding General of the United States Army**) היה התפקיד הצבאי הגבוה ביותר בצבא ארצות הברית מהקמתו של הצבא הקונטיננטלי בשנת 1776 אז נקרא בשם "הקצין הבכיר של צבא ארצות הברית" (Senior Officer of the United States Army), בשנת 1821 שונה שמו ל"גנרל המפקד" וסמכויות התפקיד הועברו לתפקיד ראש המטה של הצבא עם כינונו בשנת 1903. הגנרל המפקד היה כפוף לנשיא שהיה המפקד העליון וכן מפקדם הישיר של הכוחות המתמרנים והפיקודים המרחביים, אולם לא של החילות המקצועיים אשר היו כפופים למחלקת המלחמה כאגפים.

## הגנרלים המפקדים לדורותיהם
### גנרל הצבא הקונטיננטלי והמפקד העליון

### הקצין הבכיר

### הגנרל המפקד

## לקריאה נוספת

*

*
*
קטגוריה:צבא ארצות הברית
ארצות הברית
א-זאווייה (לוב)

**אַ-זַּאוִיַה** (בערבית: **الزاوية** – "הפינה") או **אַ-זַּאוִיַה אלְ-עַ'רְבִּיַּה** (**الزاوية الغربية** – "הפינה המערבית") היא עיר בצפון-מערב לוב השוכנת לחוף הים התיכון, כ-40 ק"מ מערבית לטריפולי, ומשמשת בירת מחוז א-זאווייה.

לפי מפקדי אוכלוסין שנערכו בלוב בשנים 1973 ו-1984 התגוררו בעיר כ-100,000 תושבים. נכון לשנת 2006 מוערכת אוכלוסיית מחוז א-זאווייה בכ-291,000 תושבים, שרובם מרוכזים בעיר. ככל הנראה, זוהי העיר החמישית בגודלה בלוב אחרי טריפולי, בנגאזי מיסראתה, ואל-ביידא.

בא-זאווייה שוכנת אוניברסיטת שבעה באפריל, שנוסדה בשנת 1988. סמוך לעיר ישנו שדה נפט, ובעיר נמצא אחד מבתי הזיקוק החשובים במדינה.

במהלך מלחמת האזרחים בלוב בשנת 2011 ניטשו בעיר קרבות עזים בין האופוזיציה הלובית לבין כוחותיו של שליט לוב דאז, מועמר קדאפי. א- זאוויה נתפשה במקום אסטרטגי בגלל מיקומה בין הבירה טריפולי לגבול עם תוניסיה. בתחילת המלחמה נגרם לעיר נזק ר לאחר הפצצות מצדו של השליט קדאפי. במרץ 2011 נכבשה העיר מחדש על ידי תומכי קדאפי, ולאחר ניסיונות חוזרים של המורדים להשתלט חלקים מהעיר, דווח כי כוחותיו של קדאפי נטשו את א-זאווייה באוגוסט של אותה שנה.

## קישורים חיצוניים

קטגוריה:לוב: ערים
א-זאווייה

זאווייה הוא מבנה דת מוסלמי, ישנה סברה שמקומות הנושאים שם זה התפתחו סביב מבנים אלו, ומכאן שמם.
ההפגנות בירדן (2011)

**ההפגנות בירדן (2011)** הן סדרה של הפגנות ומחאות שהתרחשו בירדן ב-2011, כחלק מגל המחאות בארצות ערב של 2010–2011, כאשר הזרז המקומי בירדן היה אינפלציה במחירי המזון ושכר חודשי נמוך.

בעקבות ההפגנות במצרים בינואר 2011 החלו ההפגנות גם בירדן. בבירה עמאן התאספו אלפי בני אדם להפגנות הזדהות עם המפגינים במצרים, וקראו לסלק את מובארק מהשלטון. במקביל, נשמעו גם קריאות נגד ממשלת ירדן והעומד בראשה, שהואשם בעליית מחירי המזון והדלק ובהאטת הרפורמות הפוליטיות במדינה.

ב-1 בפברואר 2011 מלך ירדן עבדאללה השני פיטר את הממשלה בראשות סמיר זיד א-ריפאעי, בעקבות הפגנות במדינה, ומינה במקומו את מערוף אל-בח'ית, איש צבא לשעבר שכיהן כראש ממשלת ירדן ב-2007 ואף כשגריר בישראל. בנוסף, החליט המלך עבדאללה השני להקציב 125 מיליון דולר כדי להגדיל את הסובסידיות על הדלק והודיע על העלאת השכר במגזר הציבורי.

הפגנה משמעותית התרחשה ב-25 במרץ 2011, במהלכה הושמעו קריאות נגד השלטון ודרישה לרפורמות והחלפת ראש הממשלה. ההפגנות גלשו לעימות עם תומכי המלך ויידוי אבנים, עם הרוג אחד וכמאה פצועים. ההפגנות נמשכו גם במהלך אפריל 2011.

ב-4 ביולי 2011 11 שרים בממשלת ירדן התפטרו, בניסיון לשכך את זעם הציבור.

בספטמבר 2011 מאות הפגינו מול שגרירות ישראל בעמאן. שפונתה כבר קודם, עקב חשש מהפגנות אלימות.

באוקטובר 2011 שוב פוזר הקבינט הממשלתי ובמקום מערוף אל בחית' מונה השופט המוערך עון שווכת אל-ח'סאונה.

בעקבות ההפגנות נערכו תיקונים בחוקת ירדן והוקם בית המשפט החוקתי של ירדן וההפגנות דעכו בניגוד ללוב, מצרים וסוריה. ירדן אף הגבילה תחילה את כניסת הפליטים הסורים לתחומה מחשש לזליגת המהפכה הסורית לתחומה.

בסוף 2012 החל גל מחאה נוסף ברחבי ירדן, בעיקר בגלל ביטול סובסדיות על מחיר הדלק. חלק מהמפגינים העלו דרישה להחליף את עבדאללה השני בנסיך חמזה בן חוסיין. אולם השלטון בירדן הצליח לבלום את המחאה, שבמקביל התיר קיום הפגנות לא אלימות. בנוסף, המלך עבדאללה השני פיזר שוב את הפרלמנט.

## קישורים חיצוניים

* 
* 
* 
## הערות שוליים

קטגוריה:ירדן: פוליטיקה
קטגוריה:ירדן: היסטוריה
קטגוריה:2011 בפוליטיקה
קטגוריה:האביב הערבי
קטגוריה:2011 באסיה
קטגוריה:2012 באסיה
פונטיפקס

**פונטיפקס** (בלטינית: **Pontifex** או **Pontifices**) היה קולגיום של כוהנים ברומא העתיקה. בראשם עמד הפונטיפקס מקסימוס. הפונטיפקס היה הקולגיום החשוב ביותר שהתקיים בדת הרומית.

לפי המסורת, נוסד הקולגיום על ידי מלך רומא נומה פומפיליוס. חוקרים מודרניים משערים ששם הקולגיום הוא הלחם של המילים Pons (גשרים) ו־Facio (בונה), על בסיס השערה זאת הם הגיעו למסקנה שמקורו של הקולגיום היה בכוהנים בכירים שהתלוו אל הצבא הרומי ותפקידם היה לקדש את הגשרים שחיל ההנדסה הרומי בנה.

כמו בשאר המשרות הדתיות, גם החברות בקולגיום הפונטיפקס הייתה מוענקת לפוליטיקאים. מספרם המקורי של חברי הקולגיום לא ידוע, ובתחילה החברות הייתה פתוחה רק לאזרחים פטריקים, הלקס אוגולניה שנחקק ב־300 לפנה"ס העלה את מספר החברים לתשע ופתח את החברות לפני אזרחים פלבאים, הדיקטטור לוקיוס קורנליוס סולה העלה את מספרם לחמישה עשר והדיקטטור יוליוס קיסר הוסיף עוד חבר אחד כך שמניינם עמד על שישה עשר.

תפקידו העיקרי של הקולגיום היה בפיקוח על קיומו הנכון של פולחן הדת ברומא העתיקה.

קטגוריה:רומא העתיקה
אירית דינור

**אירית דינור** (נולדה ב-4 במרץ 1973) היא מתמטיקאית ומדענית מחשב במכון ויצמן למדע, כלת פרס גדל לשנת 2019. מחקרה עוסק ביסודות מדעי המחשב ובקומבינטוריקה, בייחוד בהוכחות הניתנות לבדיקה הסתברותית (PCP).

## קורות חיים
בשנת 1995 קיבלה תואר ראשון במדעי המחשב ובשנת 2001 קיבלה תואר דוקטור במחלקה למדעי המחשב באוניברסיטת תל אביב בהנחיית שמואל ספרא. לאחר מכן עשתה פוסט-דוקטורט באוניברסיטת פרינסטון במכון ללימודים מתקדמים וב-NEC במשך שנתיים, ושנה ב-Miller fellow שבאוניברסיטת קליפורניה בברקלי.

בשנת 2004 מונתה למרצה בכירה באוניברסיטה העברית בירושלים, ושימשה בתפקיד זה עד 2007. בשנים 2011–2012 הייתה חוקרת אורחת במעבדת מיקרוסופט מחקר בניו אינגלנד. בשנים 2012–2013 הייתה עמיתה אורחת באוניברסיטת הרווארד. בשנת 2007 מונתה לפרופסור חבר במכון ויצמן למדע ובשנת 2013 מונתה לפרופסור מן המניין. בשנת 2024 מונתה לפרופסור למדעי המחשב התאורטיים בבית הספר למתמטיקה של המכון למחקר מתקדם בפרינסטון.

היא תרמה לבעיית כיסוי הקודקודים, וגילתה ב-2005 הוכחה חדשה ומפתיעה למשפט ה-PCP.

## הוקרה
דינור זכתה באותות הוקרה רבים, בהם:
* 2003 - פרס חיים נסיהו במתמטיקה (על תזה העוסקת בקושי של שתי בעיות קירוב: כיסוי מינימלי בצמתים והווקטור הקרוב ביותר).
* 2007 - פרס מיכאל ברונו
* 2012 - פרס ארדש
* 2019 - פרס גדל

## קישורים חיצוניים

* עמוד הבית של דינור באתר מכון ויצמן
* על הוכחת משפט ה-PCP של דינור
* אירית דינור, באתר הפרס ע"ש מיכאל ברונו, יד הנדיב

## הערות שוליים

קטגוריה:סגל מכון ויצמן למדע: מתמטיקה ומדעי המחשב
קטגוריה:זוכות פרס ארדש
קטגוריה:זוכות פרס ברונו
קטגוריה:זוכי פרס ברונו
קטגוריה:זוכי פרס חיים נסיהו במתמטיקה
קטגוריה:מדעניות מחשב ישראליות
קטגוריה:מתמטיקאיות ישראליות
קטגוריה:מתמטיקאים ישראלים
קטגוריה:ישראלים זוכי פרס גדל
קטגוריה:ישראליות זוכות פרסים בין-לאומיים
קטגוריה:בעלות תואר דוקטור מאוניברסיטת תל אביב
קטגוריה:ישראליות זוכות פרסים: מדע וטכנולוגיה
קטגוריה:ישראליות שנולדו ב-1973
קטגוריה:ישראלים שנולדו ב-1973
קטגוריה:סגל המכון למחקר מתקדם
אאורה

**אָאוּרָה** (**Aura**; לפי מונחי האקדמיה ללשון העברית: **הַרְגָּשָׁה מֻקְדֶּמֶת**) או **תחושה מוקדמת** היא הפרעה תפיסתית שנחווית על ידי חלק מהסובלים ממיגרנה, ותחושה מוזרה שנחווית על ידי חלק מן האנשים שיש להם אפילפסיה לפני פרכוס אפילפטי. פעמים רבות היא מתבטאת כתחושה של אור מוזר, ריח לא נעים, קול חריג או מחשבות ותחושות מבלבלות. יש אנשים שיחוו אאורה ללא מיגרנה או התקף שבאים בעקבותיה.

כאשר הן מתרחשות, נותנות האאורות לאפילפטים שהות להימנע מפציעות. הזמן בין הופעת האאורה והמיגרנה נמשך בין כמה שניות, במקרים רבים, לעד יותר משעה (ולחלק מסוגי האפילסיה גם מעל ליום), בחלק מן המקרים. רוב האנשים שחווים אאורה, חווים את אותו סוג אאורה בכל פעם. אפשר לבלבל בין אאורות לבין התחלת בהלה והתקפי חרדה, מה שמקשה על האבחנה. האבחנה המבדלת של חולים שיש להם תסמינים של נמלול, דה-ריאליזציה, סחרחורת, כאב בחזה, רעד ופעמת יכולה להיות מאתגרת.

## דוגמאות
תחושת אאורה יכולה לכלול כמה או שילוב של הבאים:

### שינויים חזותיים
*אורות חזקים וכתמים
*קווי זיגזג
*עיוות בגודל ובצורת חפצים
*שדה חזותי רוטט
*סקוטומה מרצדת
**הבהוב, פועם, לעיתים קרובות עקום
**אפקט דמוי וילון על עין אחת
**כתמים המתפשטים באיטיות
*אפקט קליידוסקופ על שדה הראייה
*עיוורון מוחלט זמני בעין אחת (במיגרנה של הרשתית).

### שינויים בשמיעה
*שמיעת קולות או צלילים שאינם קיימים: הזיות שמיעתיות.
*שינוי של קולות או צלילים בסביבה: זמזום, טרמולו, במשרעת או שינויים אחרים.

### תחושות אחרות
* ריחות מוזרים
* הזיות של חוש הטעם
* תחושת דז'ה וו או בלבול
* תחושת נמלול או עקצוץ בצד אחד של הפנים או הגוף
* תחושת היפרדות מהגוף
* תחושה כאילו הגפיים נעות באופן עצמאי מן הגוף
* תחושה כאילו חייבים לאכול או ללכת לשירותים
* חרדה או פחד
* הצטברות רוק בפה
* חוסר יכולת להבין מילים מדוברות בזמן או אחרי האאורה
* אפאזיה - חוסר יכולת לדבר בצורה נכונה, דיבור עילג או ג'יבריש, למרות שהמוח מבין מה האדם מנסה לומר

## שימושים
אפשר לכאורה להשתמש בסוג התחושה הספציפי המתקשר עם אאורה על מנת לנסות למקם את מוקד ההתקף. לאאורות יש תסמינים דומים לשל שבץ, אבל ההתחלה שלהם הדרגתית יותר באאורות. אאורות יכולות להימשך מכמה שניות עד יותר משעה ויכולות להסתיים בתחושות של עייפות קיצונית, חולשה, פעמת, הזעה וחום בכל הגוף.

## ראו גם
*הזיה
*אפילפסיה
*התקף מוקדי פשוט
*התקף מוקדי מורכב
*שבץ מוחי

## קישורים חיצוניים

* 

* About.com aura summary
*  Epilepsy.com information
* MAGNUM, the National Migraine Association
* Epilepsy Action information
* Migraines with 'aura' raise women's stroke risk


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הפרעות ארעיות והתקפי פתע
Reise, Reise

**Reise, Reise** (מגרמנית: "התעורר, התעורר") הוא אלבומה הרביעי של להקת הNDH הגרמנית רמשטיין. האלבום יצא לראשונה ב-27 בספטמבר 2004 בגרמניה. הוא הגיע לפסגת המצעדים במספר מדינות ובהן גרמניה, אוסטריה, שווייץ, איסלנד, פינלנד, אסטוניה ומקסיקו. נכון לפברואר 2006 האלבום נמכר בכמיליון וחצי עותקים ברחבי העולם.

בשם האלבום ישנו כפל משמעות. מחד "Reise, Reise" הוא ביטוי של יורדי ים, בדיאלקט מדובר של הגרמנית בצפון גרמניה, שמטרתו להעיר מלחים משנתם. מאידך, משמעות המילה בגרמנית תקנית היא מסע או טיול.

## רשימת השירים
#"Reise, Reise" ("התעורר, התעורר\מסע, מסע") – 4:11
#"Mein Teil" ("החלק שלי") – 4:32
#"Dalai Lama" ("דלאי למה") – 5:38 השיר הוא מחווה לבלדה של יוהאן וולפגנג פון גתה, שר היער.
#"Keine Lust" ("אין חשק") – 3:42
#"Los" ("חיסרון") – 4:25
#"Amerika" ("אמריקה") – 3:46
#"Moskau" ("מוסקבה") (עם Viktoria Fersh) – 4:16
#"Morgenstern" ("כוכב השחר") – 3:59
#"Stein um Stein" ("אבן על אבן") – 3:56
#"Ohne dich" ("בלעדייך") – 4:32
#"Amour" (צרפתית. "אהבה")  – 4:50

- בתחילת האלבום ישנה רצועה מוסתרת. כאשר מעבירים את הדיסק לזמן שלילי, לפני השיר הראשון, ניתן לשמוע את 38 השניות האחרונות מהקלטת הטייס, מהקופסה שחורה של טיסה 123 של ג'פאן איירליינס.

## וידאו קליפים
*Mein Teil
*Amerika
*Ohne dich
*Keine Lust

## מבצעים
רמשטיין
*טיל לינדמן – שירה
*ריכרד קרוספה-ברנשטיין – גיטרה חשמלית
*פאול לאנדרס – גיטרה חשמלית
*אוליבר "אולי" רידל – גיטרה בס
*כריסטופר "דום" שניידר – תופים
*כריסטיאן "פלאקה" לורנץ – קלידים

אמנים אורחים
*ויקטוריה פרש (Viktoria Fersh) – שירה (שיר 7)
*בורבל בולר (Bärbel Bühler) – אבוב (שיר 10)
*מיכאל קאדן (Michael Kaden) אקורדיון (שירים 1,7)
*אולסן אינוולטיני (Olsen Involtini) – נגינה (שירים 9,10)
*סבן הלביג (Sven Helbig) – נגינה (שירים 1,9,2,6,8)
*Kinderchor Canzonetta – מקהלה (שיר 6)
*Dresdner Kammerchor – מקהלה (שירים 2,6,8)
*Köpenicker Zupforchester – מנדולינה (שיר 10)

## קישורים חיצוניים

## הערות שוליים

קטגוריה:אלבומי מטאל
קטגוריה:אלבומי רמשטיין
קטגוריה:אלבומי חברת ריפבליק רקורדס
קטגוריה:אלבומים בגרמנית
אייזנשטדט

**אייזנשטדט** או **אייזנשטט** (גרמנית: **Eisenstat**, **Eisenstadt** או **Eisenstaedt**, יידיש: **אייַזנשטאָט**; צורות נוספות לשם: איזנשטדט, איזנשטט, אייזנשטאט, איזנשטאט, איזנשטאדט, אייזנסטדט, אייזנשטד או אייזנשטת), הוא שם משפחה יהודי-אשכנזי. תרגומו לעברית (מגרמנית או מיידיש) הוא **עיר הברזל**.

רוב האנשים בעלי שם זה הם בעלי שורשים מן הקהילה היהודית של **העיר [[אייזנשטט]]** ומשם מקור השם.

לשם קיימת הווריאציה **אייזנשטדטר** (גרמנית: **Eisenstadter** או **Eisenstaedter**, יידיש: **אייַזנשטאָטער**; צורות נוספות: אייזנשטטר, איזנשטטר או איזנשטדטר).

## אישים בשם זה
* אברהם צבי הירש אייזנשטט - היה מגדולי הרבנים והפוסקים ברוסיה.
* אלכסנדר מיכאלוביץ' אייזנשטדט - מוזיקולוג סובייטי.
* אלפרד אייזנשטאדט - (נולד: 1898 בפרוסיה המערבית, מת: 1995 במסצ'וסטס), היה צלם ופוטוג'ורנליסט יהודי-גרמני, אזרח ארצות הברית.
* בן-ציון אייזנשטט - רב, דרשן וסופר ליטאי-אמריקאי
* בנימין אייזנשטדט - מעצב את שקיקי הסוכר המודרניים, פיתח את תחליף הסוכר הפופולרי Sweet'N Low (סוויט'נ לוו; בעברית: מתוק ומופחת) ובעל חברה מצליחה לייצור סוכר, תחליפי סוכר וכו'.
* בנימין מיכאלוביץ' אייזנשטדט (שם עט: ברוך; **Блаженный**=בלאז'ני) - משורר רוסי.
* ג'יל אייזנשטדט - כותב רומנים, תסריטאי, מורה ופרילנסר יהודי-אמריקאי.
* דברה אייזנשטדט - במאית, כותבת, מפיקה ושחקנית יהודיה-אמריקאית.
* הארי אייזנשטט - שחקן במייג'ור ליג בייסבול יהודי אמריקאי. שיחק בשנים 1935–1942. 
* ולדימיר אייזנשטט - דוקטור לגאולוגיה. יליד טשקנט יהודי- שנת 1937. עלה לארץ בשנת 1991.
* יצחק ניימוביץ' אייזנשטדט - היה פרופסור, כימאי ושחמטאי סובייטי.
* מאיר איזנשטט - שימש כרב בשידלוביץ (שידלובצא), ורמיזא, פרוסניץ ואייזנשטט. מחבר שו"ת "**פנים מאירות**".
* מאיר איזנשטטר (נודע בכינוי: **מהר"ם אַ"ש**) - היה מגדולי רבני הונגריה במאה ה-19, פוסק ומנהיג אורתודוקסי בולט, ועמד בראשות ישיבה גדולה בהונגריה.
* מאיר בנציונוביץ' אייזנשטדט - פסל סובייטי.
* מיכאל אייזנשטדט - מומחה לתולדות האופרה ששימש כמתאם אמנותי באופרה הישראלית החדשה. 
* מימי אייזנשטדט - פרופסור מן המניין באוניברסיטה העברית, נשיאת האוניברסיטה הפתוחה בשנים 2018-2023.
* מנחם מנדל אייזנשטאדט - רבה של שצ'וצ'ין ומחבר "צמח מנחם"
* מרדכי אייזנשטאט - "נביא" ומשיח שקר יהודי שבתאי.
* משה אלעזר אייזנשטדט (רוסית: **Моисей Гиршевич Айзенштадт**; מויסיי הירשביץ' אייזנשטדט) - רב פעיל חברתי, היה רבה הרשמי של סנקט פטרבורג בשנים 1909–1918.
* סטיוארט אייזנשטאט - פוליטיקאי יהודי-אמריקאי. חבר במשרד עורכי דין "קובינגטון & בורלינג" (Covington & Burling) של וושינגטון די. סי. ואסטרטג בכיר ב-APCO Worldwide (חברת ייעוץ)
* שמואל אייזנשטדט - משפטן והיסטוריון של המשפט, בלשן, מו"ל ואיש אשכולות ישראלי
* שמואל נח אייזנשטדט - סוציולוג ישראלי. בצעירותו החל להשתמש בשם "שמואל נח", במקום "שמואל" בלבד, כדי למנוע בלבול בינו לבין המשפטן שמואל אייזנשטדט.
* יהושע ברזילי (אייזנשטט) - סופר ופעיל ציוני

### מקומות בשם זה
* אייזנשטט - עיר הבירה של מדינת בורגנלנד שבמזרח אוסטריה. 
* מחוז אייזנשטט-אומגיבונג - מחוז במדינת בורגנלנד שבאוסטריה.
* הדיוקסיה של אייזנשטט - (לטינית: Dioecesis Sideropolitanus) דיוקסיה הממוקמת באייזנשטט במחוז הכנסייתי של הארכידיוקסיה הקתולית של וינה, אוסטריה.

## ראו גם

* 

קטגוריה:שמות משפחה טופונימיים
קטגוריה:שמות משפחה אשכנזיים
קטגוריה:משפחות יהודיות
קטגוריה:שמות משפחה גרמניים
קוצ'ין (תרנגול)

**תרנגול קוצ'ין** הוא גזע של תרנגול מבוית הקרוי על שם העיר קוצ'ין (כיום קוצ'י) אשר במדינת קרלה בהודו.

## היסטוריה
מקורותיו של הגזע אינם ברורים. לראשונה הגיע למערב מסין באמצע המאה ה-19 וכונה בשם תרנגול שנגחאי. העופות הראשונים שהגיעו לבריטניה ולאמריקה היו לרוב בעלי ניצוי חלקי ברגליים או בעלי רגליים נקיות. גם המראה הכללי היה מנופח פחות מהנוכחי. לאחר הגיעו לארצות הברית עבר תהליך השבחה עם תרנגולים יותר מנוצים עד הגיעו לקוצ'ין במראהו הנוכחי.

עם הגיעו לארצות המערב גרם בתחילת המאה ה-20 למה שכונה "שגעון התרנגולים", משום שנחשב בטעות לבעל משקל רב ובשל שמועה על כך שתרנגולות קוצ'ין מסוגלות להטיל מספר ביצים ביום. בהמשך התגלה שתרנגולת קוצ'ין מטילה דווקא פחות מהממוצע ושזמן רב חולף בטרם התרנגול מגיע למשקלו הסופי. למרות זאת העלה הגזע את המודעות לתערוכות התרנגולים, ונותר אחד מ"כוכבי" תערוכות אלו.

## מאפיינים פיזיים ומראה
הגזע הוא אחד מהגדולים בעולם התרנגולים, הזכר שוקל כ-5.5 ק"ג ומשקל הנקבה מגיע ל-3.9 ק"ג. הכרבולת בינונית, בעלת חמישה זיזים בולטים במיוחד, כאשר הזיז המרכזי הוא גם הגבוה מביניהם. המקור צהוב עם גוון שחור. הרגליים צהובות. צבע הביצה חום עד חום בהיר. לעוף זה קיימת גרסת בנטם מוקטנת, שממדיה כחמישית מממדי הגזע המקורי. 
### מאפייני הטלה
אף על פי גודלו המרשים של תרנגול הקוצ'ין, יכולות ההטלה של הנקבות לא מרשימות במיוחד. הן מסוגלות להטיל 180-220 ביצים בשנה כאשר כל ביצה שוקלת 60 גרם בממוצע. נוסף על כך התרנגול מתקשה להטיל בחורף ויכולת ההטלה בחורף במקרה שלו היא פחות מחצי מאשר הממוצע.

## מזג
תרנגול הקוצ'ין נחשב לבעל אופי נח לגידול, אינו דורש שטח מחיה נרחב שכן תנועותיו מגושמות, ואין הוא מתעופף. גדר של 2 מטרים מספקת על מנת לתחום אותו. הגזע אינו רגיש לאקלים קיצוני והתרנגולת מטילה גם לאורך החורף. כמו כן היא נחשבת לדוגרת טובה ויכולה להיות אומנת לעופות אחרים.

## משקלים ממוצעים

## קישורים חיצוניים

* תרנגול קוצ'ין, באתר לול 
* מועדון הגידול הבינלאומי של תרנגולי קוצ'ין 

קטגוריה:חיות מחמד
קטגוריה:גזעי תרנגולים
וולטר ריי ויליאמס הבן

250px|ממוזער
**וולטר ריי ויליאמס הבן** (באנגלית: **Walter Ray Williams, Jr**; נולד ב-6 באוקטובר 1959) הוא אחד משחקני הכדורת של 10 פינים המקצוענים בעלי הדירוג הגבוה ביותר בהיסטוריה. כיום הוא מחזיק בשיא של זכיות בPBA Tour (47 תארים) ורווחים כספיים של 4.25$ מיליון דולר בעונת 2010–2009).

הוא ניצח לפחות בתואר PBA אחד בכל אחת מ-17 העונות האחרונות. הוא כיכב בסרט הכדורת התעודי A League of Ordinary Gentlemen. הוא גם אלוף העולם תשע פעמים במשחק זריקת פרסה (3 תוארי נערים ו-6 תוארי בוגרים).

## קישורים חיצוניים
* 
* 
* האתר הלא הרשמי של וולטר ריי ויליאמס הבן
* קליפים של וולטר ריי
* ריאיון עם וולטר ריי , Wisconsin Public Television
* 

## הערות שוליים

קטגוריה:אמריקאים ילידי קליפורניה
קטגוריה:סן חוזה (קליפורניה): אישים
קטגוריה:שחקני כדורת אמריקאים
קטגוריה:בוגרי האוניברסיטה הפוליטכנית של מדינת קליפורניה
קטגוריה:קליפורניה: ספורטאים
קטגוריה:אמריקאים שנולדו ב-1959
מישל וי

**מישל ווי** (באנגלית: **Michelle Sung Wie**; בקוריאנית: **Wie Seong-mi**; בהנגול: **위성미** בHanja: **魏聖美**; נולדה ב-11 באוקטובר 1989) היא שחקנית גולף אמריקנית מקצוענית ממוצא דרום קוריאני שמשחקת בליגת ה-LPGA. ב-2006 הכתיר אותה טיים מגזין במאמר "אחת ממאה האנשים שמעצבים את עולמנו."

בהיותה בת 10 היא נהייתה השחקנית הצעירה ביותר ששיחקה באליפות החובבנים USGA. ווי גם הייתה הזוכה הצעירה ביותר ב-US Women's Amateur public links והצעירה ביותר ששיחקה בליגת ה-LPGA. ווי נהפכה למקצוענית מעט לפני יום הולדתה ה-16, אירוע שלווה בכמות עצומה של פרסום וציפייה, ציפיות בהן לא עמדה מאז.

## קישורים חיצוניים

* 

* הדיוקן והסטטיסטיקות של מישל ווי באתר הרשמי של ליגת LGPA
* 
* רמי היפש, לשקר יש רגליים וידיים, רועדות, הארץ, 13 ביוני 2007
* 

## הערות שוליים

קטגוריה:אמריקאים ילידי הוואי
קטגוריה:הונולולו: אישים
קטגוריה:אמריקאים ממוצא דרום קוריאני
קטגוריה:זוכי פרס ESPY: שחקנית הגולף של השנה
קטגוריה:זוכי פרס לוריוס: תגלית השנה
קטגוריה:אמריקאים שהופיעו ברשימת טיים 100
קטגוריה:שחקניות גולף אמריקאיות
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:הוואי: ספורטאים
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
אשף מצוי

**אשף מצוי** (שם מדעי: *Tadarida teniotis*) הוא מין של עטלף ממשפחת האשפיים. האשף הוא עטלף חרקים גדול ונפוץ גם בארץ ישראל.

## מאפיינים
המין נפוץ משני צידיו של הים התיכון (דרום אירופה וצפון אפריקה), ומצוי גם במקומות שונים באסיה בקווי רוחב דומים. זהו המין היחיד מהמשפחה המצוי בישראל, והוא אחד ממיני עטלפי החרקים הנפוצים בה. בניגוד למיני עטלפי חרקים רבים בישראל שהגיעו לסכנת הכחדה, האשף המצוי נפוץ למדי ואינו נמצא בסכנה.

אורכו הוא בסביבות 8 ס"מ, והוא ניכר בזנב שרובו גלוי ואורכו כ-5 ס"מ. משקלו כ-15–40 גרם. צבע פרוותו אפור. אוזניו מעוגלות ורחבות ויש בהן צפיר (מבנה קרומי המשפר את יכולת השמיעה). פניו נראות מעוכות ומקומטות ושפתיו בשרניות. בפיו שיניים חדות. הוא בעל יכולת תעופה טובה ומסוגל להגיע למהירות של 40 קמ"ש ולבצע תמרונים חדים באוויר. הוא מגביה עוף ויכול לבצע צלילות חדות ומהירות. הוא מיטיב גם ללכת על הקרקע, יותר ממיני עטלפים אחרים. האשף המצוי הוא עטלף החרקים היחיד בישראל שניתן לשמוע את קולו (שמרוכז סביב תדירות של 14 קילוהרץ) באוזן האדם (שמסוגלת לקלוט קולות של עד כ-20 קילוהרץ).

האשף המצוי פעיל בלילה וישן ביום. הוא צד חרקים גדולים דוגמת עשים ומזיקים אחרים, רובם באוויר ומקצתם על הקרקע, ובכך תורם לחקלאות. האשף אינו נכנס לתרדמת חורף אלא ככל הנראה נודד בחורף לאזורים חמים יותר.

לא ידוע הרבה על רבייתו של האשף המצוי. ההריון נמשך כ-3 חודשים וההמלטה נעשית בדרך כלל בחודשי הקיץ המוקדמים (יוני-יולי). בדרך כלל בכל המלטה נולד רק גור אחד. האשף חי בלהקות המונות עשרות פרטים.

הוא שוכן בסדקים, בחגווי סלע, בנקרות עצים וכן במבנים נטושים וחללים אחרים במבנים טבעיים או מלאכותיים, והוא נפוץ בערים. בזכות כך ניצל מאיוד המערות ברעלים שביצע משרד החקלאות בשנות ה-60 של המאה ה-20 במטרה להדביר את עטלפי הפירות שנחשבו למזיקים, אך פגע מאוד בעטלפי החרקים של ישראל והביא רבים מהם לסף הכחדה. כיום האשף המצוי נפוץ בכל ארץ ישראל ולא נתון בסכנה.


קובץ:Tadarida teniotis - MUSE-01.jpg|אשף מצוי


## לקריאה נוספת ומקורות
* ד"ר אבי ארבל, **לקסיקון מפה: היונקים**, הוצאת מפה, 2008 - עמ' 96–97.

## קישורים חיצוניים

* בני שלמון, עטלף מגביה עוף ושמו אשף, "עטלפון 17" באתר סנונית
* הדברה ביולוגית של יתושים על ידי עטלפים http://www.kan-naim.co.il/artical.asp?id=11332
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קונסטנטין סמואל רפינסק
קטגוריה:אשפיים
קטגוריה:ארץ ישראל: עטלפים
קטגוריה:ספרד: יונקים
קטגוריה:איטליה: יונקים
קטגוריה:צרפת: יונקים
קטגוריה:ערב הסעודית: יונקים
קטגוריה:אלבניה: יונקים
קטגוריה:אנדורה: יונקים
קטגוריה:בעלי חיים שתוארו ב-1814
קטגוריה:חיות בר שחיות בערים בישראל
צו נשיאותי 13087

[שמאל|ממוזער|250px|[נשיא ארצות הברית|הנשיא ביל קלינטון בחדר הסגלגל, 1998.]]

**צו נשיאותי 13087** (באנגלית: **Executive Order 13087**) הוא צו נשיאותי שנחתם ב-28 במאי 1998 על ידי נשיא ארצות הברית ביל קלינטון, שמהווה תיקון לצו קודם בנושא (11478) וקובע איסור אפליה המבוססת על נטייה מינית בקרב אזרחים עובדי הממשל הפדרלי של ארצות הברית.

## תחולת הצו

צו נשיאותי, הוא צו אותו נותן נשיא ארצות הברית, אשר להבדיל מחוק או תקנה, אינו מופנה אל כלל האזרחים, אלא הוא מהווה מעין הנחיה מחייבת לעובדי ממשל ארצות הברית בלבד.

הממשל בארצות הברית מחולק לשניים - "שירות המדינה התחרותי" (Competitive service), בו על העובדים להתחרות ביניהם על קבלה לעבודה וקידום בדרגות. מגזר זה כולל למעשה את רוב עובדי הממשלה הפדרלית, פרט לבעלי משרות בכירות מאוד, את אלו הממונים למשרותיהם בהחלטת הקונגרס, ועובדי סוכנויות מסוימות, ול"שירות המדינה הפטור" ("Excepted service"), בו התחרות והקידום בין העובדים נעשים על פי כללים והנחיות אחרים, הכולל סוכנויות כגון ה-FBI, הסוכנות לביטחון לאומי וה-CIA.

צו 13087 חל על עובדי הממשל הפדרלי של ארצות הברית, המשרתים ב"שירות המדינה התחרותי" וכן על עובדי הממשל במחוז קולומביה ושירות הדואר האמריקאי. הוא אינו חל על עובדי "שירות המדינה הפטור". הצו אינו מעגן למעשה זכויות חדשות, אלא מכונן נורמות פעולה בקרב יחידות הממשל הפדרלי לווידוא כי סביבת העבודה בהן נטולת הטרדות ואפליה.

בהצהרה שנתן קלינטון ביום מתן הצו בנוגע לסוגיה, אמר קלינטון:

הצו מתייחס גם לאזרחים המועסקים על ידי צבא ארצות הברית, אך לובשי מדים בקרב הכוחות המזוינים של ארצות הברית לא נכללו בקרב אלה המוגנים על ידי הצו שכן חלה עליהם באותה העת מדיניות "אל תשאל, אל תספר" שנכנסה לתוקף בשנת 1993. יתרה מזאת, כפי שהבהיר קלינטון בהצהרתו, צו נשיאותי אינו יכול להוות הרחבה של חקיקה קיימת כגון חוק זכויות האזרח (1964), ועל כן אזרחים עובדי הממשל אינם יכולים לעתור לוועדה לשוויון הזדמנויות בעבודה (EEOC) במידה ונעשה להם עוול. יחד עם זאת, הם יכולים להגיש תלונה המבוססת על הצו הנשיאותי בהליך מסוים במסגרת הגוף שבו הם מועסקים. במקרים מסוימים יכולים העובדים לעתור לחבר המנהלים של מערכת השמירה על הזכויות (MSPB) או למשרד לייעוץ מיוחד (OSC) - סוכנות ממשלתית שתפקידה להגן על עובדי הממשל הפדרלי מפני התנכלות במקרים מסוימים.

## מחלוקות

מתן הצו הנשיאותי 13087 היווה עילה למחלוקת. מתנגדים בקונגרס טענו כי הוא "מעניק הטבות מיוחדות" וכי הוא "מהווה העדפה של בעלי אינטרסים מיוחדים". ב-11 ביוני 1998 פנו גורמים נוצריים-בפטיסטיים לנשיא בדרישה לבטל את הצו, ודרשו כי הקונגרס יבטל את הצו אם הנשיא לא יעשה כן.

בשנת 2005 הועלתה על ידי הקמפיין לזכויות אדם וארגונים נוספים טענה לפיה "ראש המשרד לייעוץ מיוחד", סקוט בלוך, סירב לאכוף את הגנות הוותיקות מפני אפליה".

## קישורים חיצוניים

*טקסט של צו נשיאותי 13087 באתר הממשל הפדרלי
*טיפול באפליה על רקע נטייה מינית בקרב אזרחים עובדי הממשל - מדריך לעובד, באתר אגף כוח האדם

## הערות שוליים

קטגוריה:להט"ב בארצות הברית
קטגוריה:1998 בארצות הברית
קטגוריה:להט"ב: היסטוריה
קטגוריה:להט"ב: חוק ומשפט
קטגוריה:ארצות הברית: אפליה
קטגוריה:נשיאות ביל קלינטון
קטגוריה:צווים נשיאותיים
תומאס שאף

**תומאס שאף** (בגרמנית: **Thomas Schaaf**; נולד ב-30 באפריל 1961) הוא מאמן כדורגל וכדורגלן עבר גרמני. שאף אימן את ורדר ברמן בין השנים 1999 ו-2013, לאחר ששיחק בה בכל הקריירה שלו ככדורגלן בין השנים 1978 ו-1995. ב-2021 חזר לאמן את הקבוצה באופן זמני.

## קריירה כשחקן
שאף הגיע לאקדמיית הנוער של ברמן בשנת 1972, ו-6 שנים לאחר מכאן עלה לשחק בקבוצת הבוגרים. במהלך 4 השנים הראשונות שלו בקבוצה הופיע רק ב-20 משחקים, אולם לאחר מכאן הפך לשחקן הרכב קבוע ומשמעותי. במהלך הקריירה זכה עם ברמן בשתי אליפויות ושני גביעים מקומיים, והשתתף כמחליף בניצחון על קבוצת הכדורגל הצרפתית א.ס. מונקו בגביע אירופה למחזיקות גביע של שנת 1991/2.

## קריירת אימון
שאף החל את קריירת האימון שלו בעודו שחקן פעיל, עת בשנת 1987 החל לאמן קבוצות נערים של המועדון. בשנת 1996 החל לאמן את קבוצת המילואים של המועדון עד שב-9 במאי 1999 החליף את פליקס מאגאת בתור מאמן הקבוצה הבוגרת. באותה עונה לא רק שהציל את הקבוצה מירידה אלא גם זכה בגביע הגרמני.

שאף הוביל את ורדר ברמן להישגים הן בזירה המקומית והן בזירה הבינלאומית במשך כהונתו. עונת השיא של המועדון הייתה 2003/04 בה זכתה הקבוצה בדאבל - אליפות וגביע יחדיו. בנוסף לכך העפילה הקבוצה 5 פעמים רצופות (ו-6 בסך הכל) אל ליגת האלופות משנת 2004, כאשר בעונת 2008/09 הפסידה הקבוצה בגמר גביע אופ"א לקבוצה האוקראינית שחטאר דונצק.

בשנת 2013 סיים את תפקידו כמאמן הקבוצה לאחר שאימן אותה 14 שנים. בשנת 2014 מונה למאמן קבוצת איינטרכט פרנקפורט. בינואר 2016 מונה למאמן הנובר 96 במקום מיכאל פרונטצק שפוטר מהתפקיד. במרץ 2016 פוטר מתפקידו.

## תארים
### כשחקן
*אליפות הליגה הגרמנית (2): , 
*הגביע הגרמני (2): 1990-91, 1993-94
*גביע אירופה למחזיקות גביע (1): 1991-92

### כמאמן
*אליפות הליגה הגרמנית (1):
*הגביע הגרמני (3): 1998-99, 2003-04, 2008-09
*דאבל (1): 2003-04
*גביע הליגה הגרמנית (1): 2006
*גביע אופ"א (העפלה לגמר): 

## קישורים חיצוניים

* פרופיל באתר ורדר ברמן 

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני ורדר ברמן
קטגוריה:מאמני כדורגל גרמנים
קטגוריה:מאמני ורדר ברמן
קטגוריה:מאמני איינטרכט פרנקפורט
קטגוריה:מאמני הנובר 96
קטגוריה:גרמנים שנולדו ב-1961
הפועל עמק יזרעאל (כדורסל נשים)

שמאל|ממוזער|250px|קבוצת הכדורסל הפועל עמק יזרעאל
**הפועל עמק יזרעאל** היא קבוצת כדורסל נשים ישראלית המשחקת בליגה הלאומית בכדורסל נשים. קבוצות הנערות א' ו-ב' של המועדון משחקות בליגה הלאומית לנערות.

## היסטוריה
הקבוצה נוסדה בשנות השישים כהפועל קישון. הקבוצה ייצגה את ישראל בגביע אירופה, ואף הייתה קבוצת הנשים הישראלית הראשונה שעברה שלב בטורניר.

קבוצת הנשים של המועדון משחקת החל מעונת הכדורסל 2009/10 בליגה הלאומית לכדורסל נשים (הליגה השנייה בישראל). בעונה הראשונה בליגה זו נחלצה הקבוצה מירידה לליגה השלישית רק במחזור הסיום.

מרבית סגל הקבוצה כולל שחקניות ממחלקת הנערות של המועדון. בעונת 2010/11 הצטרפו לקבוצה חמש שחקניות חיזוק בוגרות, במטרה להתקדם אל הפלייאוף העליון של הליגה.

## שחקניות עבר בולטות
* נטע כנעני

## קבוצות הנערות
מחלקת הכדורסל לנערות של הפועל עמק יזרעאל מונה כיום כ-150 בנות מכיתות א'-יב', ומורכבת משחקניות המתגוררות במושבים, יישובים קהילתיים, קיבוצים ויישובים ערביים בעמק יזרעאל.

### קבוצת נערות א'
קבוצת הנערות א' של עמק יזרעאל היא הקבוצה הבכירה של מחלקת הנערות. בעונת 2007/8 זכתה הקבוצה בגביע המדינה הראשון שלה. שנתיים לאחר מכן, בעונת 2009/10, זכתה הקבוצה בגביע המדינה השני שלה.

בעונת 2010/11 מורכבת קבוצת הנערות מסגל מצומצם יחסית, הכולל ברובו שחקניות המשחקות במקביל גם בקבוצת הנשים של המועדון.

גם את קבוצה זו מאמן לירן בר-אל, לצד עוזר המאמן אריאל ירון, ומאמן האתלטיקה והכושר אביחי ביאר.

### קבוצת נערות ב'
קבוצת הנערות ב' של המועדון מורכבת משחקניות צעירות המשחקות בליגה שמיועדת לגילאים גדולים יותר.

בעונת 2010/11 הקבוצה העפילה לגמר גביע המדינה. את הקבוצה אימן עודד הנדלר מעונת 2009/10. עוזרו הוא מתן פיכמן, ומאמן האתלטיקה והכושר הוא אביחי ביאר.

בעונת 2012/13 זכתה הקבוצה בדאבל, לאחר ניצחון בגמר הגביע על ראשון לציון וניצחון בגמר אליפות המדינה על מכבי אשדוד.

## קישורים חיצוניים
* אתר מועדון עמק יזרעאל
*
*

## הערות שוליים

עמק יזרעאל (כדורסל נשים)
קטגוריה:קבוצות כדורסל נשים ישראליות